b'\n_START_ARTICLE_\nEino Hirvonen\n_START_PARAGRAPH_\nEino Hirvonen (18. hein\xc3\xa4kuuta 1902 Kitee \xe2\x80\x93 20. tammikuuta 1988) oli suomalainen liikemies. H\xc3\xa4n oli Kuusinen Oy:n toimitusjohtaja 1940\xe2\x80\x931948 ja uudestaan 1954\xe2\x80\x931960 ja vuodesta 1954 Suomen Tukkukauppiaiden Liiton puheenjohtaja 1956\xe2\x80\x931960. Vuodesta 1950 h\xc3\xa4n oli Helsingin kauppakorkeakoulun hallituksen puheenjohtaja, ja samana vuonna h\xc3\xa4n sai Kauppatieteiden kunniatohtorin arvon._NEWLINE_Hirvonen oli tarmokkaasti mukana monessa Kauppakorkeakouluun liittyv\xc3\xa4ss\xc3\xa4 toiminnassa. H\xc3\xa4n oli KY:n puheenjohtaja 1927\xe2\x80\x931928 ja 1933\xe2\x80\x931935. H\xc3\xa4n oli koulurakennukseen rakentamisen suurelta osin rahoittaneen toimikunnan puheenjohtaja 1947\xe2\x80\x931949. Tunnustuksena lukuisista kansalaisansioistaan h\xc3\xa4n sai Suomen Leijonan Ritarikunnan komentajamerkin ja VR4:n._NEWLINE_Paulo-s\xc3\xa4\xc3\xa4ti\xc3\xb6 jakaa Eino Hirvonen -stipendi\xc3\xa4 Helsingin kauppakorkeakoulussa opiskelleille tai opiskeleville kauppatieteen maistereille vientikoulutusta edist\xc3\xa4viin tutkimuksiin ja toimintaan.'